คาดหุ้นสัปดาห์หน้าผันผวน
บล.กสิกรไทย คาดสัปดาห์หน้าดัชนีตลาดหุ้นไทยผันผวน แนะระวังการปรับฐาน
30 ต.ค. 2565

บล.กสิกรไทย คาดสัปดาห์หน้าดัชนีตลาดหุ้นไทยผันผวน แนะระวังการปรับฐาน
บริษัทหลักทรัพย์กสิกรไทย จำกัด คาดการณ์แนวโน้มดัชนีตลาดหุ้นไทยในสัปดาห์หน้า(14-18 พ.ย.)ว่า ดัชนีตลาดหุ้นไทยจะมีแนวรับที่ 945 และ 936 จุด ขณะที่แนวต้านคาดว่าจะอยู่ที่ 990 และ 1,030 จุด ตามลำดับ โดยดัชนีน่าจะแกว่งตัวผันผวนและต้องระวังการปรับฐาน 
ขณะที่ยังคงต้องจับตาพัฒนาการการแก้ปัญหาหนี้ยุโรป การเมืองในยุโรป รวมถึงการประมูลพันธบัตรรัฐบาลอิตาลี ตลอดจนการรายงานตัวเลขเศรษฐกิจที่สำคัญของสหรัฐฯ อาทิ ยอดค้าปลีก ดัชนีราคาผู้บริโภค ผลผลิตภาคอุตสาหกรรม และเครื่องชึ้วัดที่อยู่อาศัย 
ทั้งนี้ตลอดสัปดาห์ที่ผ่านมา(7-11 พ.ย.) ดัชนีหุ้นไทยยังคงผันผวน โดยปรับตัวลดลงในวันจันทร์จากความกังวลเกี่ยวกับปัญหาหนี้และการเมืองในยุโรป ก่อนที่จะปรับขึ้นในวันอังคารจากแรงซื้อหุ้นขนาดใหญ่ในกลุ่มพลังงาน จากนั้นดัชนีปรับลงอีกในวันพุธท่ามกลางความวิตกต่อปัญหาหนี้ยุโรปหลังอัตราผลตอบแทนพันธบัตรรัฐบาลอิตาลีปรับตัวสูงขึ้น อย่างไรก็ดี ตลาดหุ้นไทยฟื้นตัวในช่วงปลายสัปดาห์ จากแรงซื้อหุ้นกลับคืน โดยนักลงทุนคลายความกังวลเกี่ยวกับปัญหาหนี้ยุโรปลงบางส่วน